“Chelsi” safarda ishonchli g‘alabaga erishib, Angliya Kubogining yarim finaliga yo‘l oldi

Futbol bo‘yicha Angliya Kubogining 1/4 finalida “Chelsi” 19-mart, shanba kuni “Midlsbro” bilan bahs yuritdi.

“Midlsbro” mezbonligida o‘tgan bellashuvda “aristokratlar” ishonchli g‘alabaga erishdi. 15-daqiqada Romelu Lukaku hisobni ochishga muvaffaq bo‘ldi. 31-daqiqaga kelib esa Hakim Ziyosh oradagi farqni oshirdi va jamoasiga ishonchli g‘alabani taqdim etdi.
Shu tariqa “Chelsi” Angliya Kubogining 1/2 final bosqichiga yo‘l oldi. Mazkur bosqich doirasidagi qolgan bahslar 20-mart, yakshanba kuni bo‘lib o‘tadi.
Angliya Kubogi
1/4 final bahsi
19-mart, shanba
Gollar: 0:1 – 15 Lukaku, 0:2 – 31 Ziyosh.
“Midlsbro”: Lamli, Makneyr (Peltyer, 53), Fray (Bamba, 46), Deykstel, Teylor (Bola, 58), Hauson, Kruks, Tavernye, Jons, Konnolli (Uotmor, 58), Balogun (Kobern, 74).
“Chelsi”: Mendi, Aspilikueta, Tiago Silva, Ryudiger, Sarr, Kovachich (Kante, 69), Ziyosh (Kenedi, 81), Loftus-Chik, Pulishich (Verner, 68), Maunt, Lukaku (Veyl, 84).
Ogohlantirishlar: Hauson (87), Peltyer (89).